བོད་སྨན་ནི་དམངས་ཁྲོད་དུ་དར་ཁྱབ་ཆེ་ཞིང་།ལྷག་པར་དུ་རྒྱ་ཆེའི་བོད་ཁམས་དུ་དེར་མང་ཚོགས་ཀྱི་རྨང་གཞི་བརྟན་པོ་ཞིག་ཡོད།ཡིན་ནའང་དེ་རྒྱལ་ཡོངས་དང་འཛམ་གླིང་དུ་ཕྱོགས་པའི་གོ་རིམ་ཁྲོད་དུ་གཞན་གྱིས་རྒྱུས་ལོན་དང་དང་ལེན་མི་བྱེད་པའི་གནད་དོན་བྱུང་།མི་རིགས་སྨན་རྫས་ཕྱོགས་ཀྱི་ཚན་རིག་པ་ཞིག་ཡིན་པའི་ཆ་ནས།ཁོའི་ལས་ཀ་ནི་ཚན་རིག་ལག་རྩལ་གྱི་བྱེད་ཐབས་སྤྱད་ནས་བོད་སྨན་གྱི་བདེ་འཇགས་དང་ཕན་ནུས།ཚོད་འཛིན་བྱ་ཆོག་པའི་རང་བཞིན་ལ་འགྲེལ་བ་གསལ་བོ་རྒྱག་རྒྱུ་དེ་ཡིན།བོད་སྨན་གྱི་བདེ་འཇགས་དང་རྒྱུ་སྤུས་ཚོད་འཛིན་བྱེད་པའི་གནད་ཆེའི་ལག་རྩལ་ཞིབ་འཇུག་དང་བཀོལ་སྤྱོདལ་མཚོ་སྔོན་ཞིང་ཆེན་ཚན་རྩལ་སྔོན་ཐོན་གྱི་བྱ་དགའ་ཨང་དང་པོ་ཐོབ་ལ།དེ་ནི་བོད་སྨན་སྨན་རྫས་ལ་ཞིབ་འཇུག་བྱས་པའི་ལོ༢༠ཉེ་བའི་རིང་ལ་བླངས་པའི་གྲུབ་འབྲས་ཡིན།འོན་ཀྱང་བོད་སྨན་སྨན་རྫས་ཀྱི་ཕན་ནུས་རང་བཞིན་ལ་རིགས་སྒྲུབ་ཞིབ་འཇུག་བྱེད་པ་མགོ་བརྩམས་མ་ཐག་ཙམ་ཡིན།